གོང་ཟླའི་ཚེས་༠༥ནས་༠༩བར་དུ་ཏྲི་སུའི་དཀྱིལ་འཁོར་གྱི་རྡུལ་ཚོན་བླུགས་པ་དང་།༧སྐྱབས་རྗེ་ཡོངས་འཛིན་སྨྲ་བའི་དབང་པོའི་བཀའ་དགོངས་གཞིར་བཟུང་བླ་མ་དགེ་བཤེས་རྣམས་ཀྱིས་སྔོན་འགྲོ་སྣ་སེལ་གྱི་རིམ་གྲོར་ཁམས་བསྡུས་པོད་གཉིས་ཅན་བཀླགས་ཤིང་ཚྭ་ཚྭ་གདབ་པ་དང་།སྒྲུབ་ཁང་དུ་དམིགས་བསལ་ཞི་བ་ཨ་གསལ་དང་བོན་སྐྱོང་གི་ཚོགས་མཆོད་ཕུལ།སྐབས་བསྟུན་༧སྐྱབས་རྗེ་མཁན་ཆེན་ལུང་རྟོག་བསྟན་པ་གཡུང་དྲུང་རིན་པོ་ཆེ་མཆོག་ནས་ཕྱོགས་མཐའ་ཁག་ནས་ཕེབས་པའི་སློབ་མ་རྣམས་ལ་རྒྱལ་ས་པ་རིས་སུ་ལ་ཉིན་འགྱངས་གཉིས་རིང་སྒྲིབ་སྦྱོང་མུན་སེལ་སྒྲོན་མའི་སྒོམ་ཟླས་ཀྱི་ཁྲིད་ལུང་གནང་།གོང་ཚེས་༡༠ཉིན་གཤེན་བསྟན་དར་རྒྱས་གླིང་དུ་༧སྐྱབས་རྗེ་མཁན་རིན་པོ་ཆེ་མཆོག་ནས་སློབ་མ་རྣམས་ལ་མཆོད་གཏོར་བདུད་རྩི་ཆུ་རྒྱུན་དང་།དུ་ཏྲི་སུའི་ལྷ་དང་དཀྱིལ་འཁོར་གྱི་མཚོན་དོན་ངོ་སྤྲོད་དང་སྐྱེད་རིམ་སྒོམ་བཟླས་བཅས་ཀྱི་ཁྲིད་ལུང་བཀའ་དྲིན་བསྐྱངས།